tomron87/hebrew-wikipedia-sentences-corpus huggingface dataset:
בנובמבר 2017 הודיעה שבסוף ינואר 2018 תפרוש מתפקידה, אך תישאר חברה בדירקטוריון החברה.
ב-21 בדצמבר 2006 ייסדה ויטמן, בשיתוף עם בעלה, קרן צדקה באמצעות תרומת 300,000 מניות eBay, בשווי של 9.4 מיליון דולר.
עד סוף השנה הראשונה לפעולתה צברה הקרן 46 מיליון דולר בנכסים, וחילקה 125,000 דולר למטרות צדקה.
ב-2010 פנה לוויטמן וורן באפט וביקש ממנה להצטרף למיזם התחייבות הנתינה שבו מיליארדרים מתחייבים לתרום מחצית מכספם לצדקה.
ויטמן סירבה ואמרה שהיא מחויבת לעבודה עם הקרן שלה.
ב-2008 הייתה ויטמן מתומכיו של מיט רומני, מייסד Bain Capital ומושל מסצ'וסטס לשעבר, בפריימריס של המפלגה הרפובליקנית לקראת הבחירות לנשיאות ארצות הברית 2008, והייתה חברה בצוות הכלכלי שלו.
היא גם הופיעה כיו"ר שותף בתחום הפיננסי בוועדת הגישוש של רומני.
כך או אחרת, לאחר שרומני יצא מן המירוץ והביע את תמיכתו בג'ון מקיין, הצטרפה ויטמן לקמפיין הנשיאותי של מקיין כיו"ר שותף במישור הארצי.
בעימות השני בין ברק אובמה למקיין, ב-7 באוקטובר 2008, הזכיר מקיין את ויטמן כמועמדת אפשרית למשרת מזכירת מחלקת האוצר של ארצות הברית.
כאשר רצה לתפקיד מושלת קליפורניה, הדגישה ויטמן שלושה תחומים עיקריים: יצירת מקומות עבודה, צמצום הוצאות ממשלת קליפורניה ורפורמה במערכת החינוך K-12 של המדינה.
היא טענה כי הדרך הטובה ביותר היא להתחיל רק כמה דברים ולסיים אותם, במקום להתחיל הרבה דברים ולסיים רק מעטים.
באמצע שנת 2010, השיקה ויטמן סרטון פרסומת בשפה הספרדית במהלך שידור משחקי מונדיאל 2010. פרסומת אחת צוטטה על ידי הלוס אנג'לס טיימס כשהצהירה ש"הילדים הלטיניים שהולכים היום לבתי הספר הציבוריים בקליפורניה, יהיו הרופאים, המהנדסים, אנשי העסקים והמורים של המחר".
ויטמן אמרה כי אם תיבחר, תשעה ביומה הראשון את חוק פתרונות ההתחממות הגלובלית 2006 למשך שנה, כדי ללמוד את ההשלכות הכלכליות הפוטנציאליות שלו.
החוק מחייב את מדינת קליפורניה להפחית את פליטת גזי החממה ב-30% עד שנת 2020. בוועידת המפלגה הרפובליקנית במדינה במרץ 2010, תיארה ויטמן את הצעת חוק שינוי האקלים של המושל ארנולד שוורצנגר כמי ש"מחסלת משרות".
ויטמן התנגדה למשאל העם על "הצעה 23" שמשמעותה עיכוב חוק פתרונות ההתחממות הגלובלית 2006 עד שהאבטלה בקליפורניה תרד ל-5.5% ותישאר בשיעור זה למשך שנה, כשהיא אומרת שההצעה לא מאזנת בצורה סבירה בין הצורך להגן על מקומות עבודה עם הצורך לשמור על הסביבה.
בנושאי מים התנגדה ויטמן להגבלות נוספות על אספקת מים ב-Central Valley של קליפורניה, והציעה שהנשיא ברק אובמה יבטל פסק דין של שופט פדרלי תחת הוראות חוק המינים בסכנת הכחדה אשר הפחית אספקת מים ב-5% עד 7% נוספים.
ויטמן אמרה שהגישה של אריזונה להגירה לא חוקית, כפי שבאה לידי ביטוי בחוק תמיכה באכיפת החוק שלנו ובשכונות בטוחות (Support Our Law Enforcement and Safe Neighborhoods Act) היא שגויה וכי יש דרכים טובות יותר לפתור את הבעיה.
היא אמרה, שלו הייתה גרה בקליפורניה בשנת 1994 הייתה מצביעה נגד הצעה 187 (האוסרת על מהגרים לא חוקיים להשתמש בשירותי הבריאות, החינוך הציבורי ושירותים חברתיים אחרים במדינת קליפורניה) בנוגע למהגרים לא חוקיים.
במאמר שפרסמה במהלך מסע הבחירות שלה כתבה ויטמן כי "ברור, כאשר אנו בוחנים את עמדותינו בנוגע להגירה, יש מעט מאוד חוסר הסכמות ביני לבין ג'רי בראון".
היא הצהירה כי סטודנטים שהם מהגרים בלתי חוקיים לא צריכים להיות מורשים לקחת חלק בלימודים במוסדות להשכלה גבוהה הממומנים על ידי המדינה.
נכון לעכשיו החוק במדינת קליפורניה מאפשר זאת.
בשנת 2009 קראה ויטמן ל"יצירת מסלול ללגליזציה" של מהגרים לא חוקיים.
בריאיון שהעניקה לתחנת הטלוויזיה KTLA ב-2010 אמרה ויטמן "אני רוצה להחזיק את המעסיקים כחייבים לתת דין וחשבון על העסקת אך ורק עובדים מתועדים".
ויטמן מאמינה כי נישואים חד-מיניים שנערכו לפני האיסור צריכים להיות מוכרים וכי יש לאפשר לזוגות הומואים ולסביות לאמץ ילדים.
ויטמן ביקרה את המושל ארנולד שוורצנגר ואת היועץ המשפטי ג'רי בראון על שלא הגנו על California Proposition 8 בפני מערכת המשפט הפדרלית.
ויטמן תומכת בזכות לבצע הפלות מלאכותיות.
ויטמן אמרה שלגליזציה של מריחואנה היא לא מה שאיש אכיפת חוק כלשהו היה מציע מכל סיבה שלא תהיה וכי "זה הרעיון הגרוע ביותר [שהיא] אי פעם ראתה".
ויטמן אינה תומכת ברעיון הפרויקט המוצע, הממומן חלקית על ידי הבוחרים, California High-Speed Rail.
במכתב לעיתון Sacramento Bee, כתבה שרה פומפיי, הדוברת של ויטמן: "מג מאמינה שהמדינה לא יכולה להרשות לעצמה את העלויות הכרוכות ברכבת במהירות גבוהה בעקבות המשבר הכספי הנוכחי שלנו".
יריבהּ ג'רי בראון נמנה עם תומכי הפרויקט.
ויטמן תרמה כספים למועמדים ו-Political action committee (כל ארגון אמריקאי המבצע מסעות פרסום בעד או נגד מועמדים פוליטיים, יוזמות הצבעה או חקיקה) שונים.
בעוד אלו הועברו הן לדמוקרטים, הן לרפובליקנים, התרומות שוקללו לרפובליקנים.
על אף העובדה שויטמן תרמה למספר מועמדים דמוקרטים, כולל חברת הסנאט של ארצות הברית, ברברה בוקסר שלקמפיין שלה תרמה ויטמן 4,000 דולר, היא תרמה באותה התקופה יותר מ-225,000 דולר לרפובליקנים, ל-Americans for a Republican Majority ול-Political action committee של החבר לשעבר בבית הנבחרים של ארצות הברית, טום דיליי.
ב-10 בפברואר 2009 הכריזה ויטמן כי תרוץ למשרת מושלת קליפורניה בבחירות 2010, ובכך הייתה לאישה השלישית בפרק זמן של 20 שנה שרצה למשרה זו.
המימון למרוץ הגיע בעיקרו מכיסהּ הפרטי.
כאישה הרביעית בעושרה בקליפורניה, עם נכסים שנאמדו ב-2010 בכ-1.3 מיליארד דולר, היא הוציאה על המירוץ יותר מ-144 מיליון דולר מכספה הפרטי, יותר מאשר כל מועמד במימון עצמי אחר בהיסטוריה של ארצות הברית.
להוצאותיה במירוץ התווסף סכום של 34.5 מיליון דולר מתרומות.
אתר האינטרנט The Daily Caller אמר כי "נטייתה להשליך כספים ידועה היטב בחוגים הפוליטיים בקליפורניה".
ההערה באה בהקשר לגילוי כי הקמפיין שלה שילם הרבה מעל מחיר השוק לפרסום בבלוג פוליטי שמרני.
מייסד הבלוג, בטיפולו בסוגיית הניסיון האפשרי להשפיע על התוכן של הבלוג, סיפר כי הבהיר לאנשי הקמפיין של ויטמן כי פרסום ומאמרים הם שני דברים שונים מאד".
ביוני 2010 פרסמה ויטמן מודעות פוליטיות, A Lifetime in Politics A Legacy of Failure, אשר לכאורה הכילה תמונה של הבלוג הקומי FAIL Blog שגרם לו להיות מוצג במודעה כאילו ג'רי בראון היה נושא של האתר ששמו "נכשל".
Ben Huh, מייסד Cheezburger Network ש-FAIL Blog הוא חלק ממנה, דרש התנצלות ואת הסרת הווידאו וקבע כי התמונה הייתה מזויפת וכי האתר הוא בלתי תלוי וכי מעולם לא הביע תמיכה במפלגה או במועמד פוליטי מסוים.
בבחירות, שהתקיימו ב-2 בנובמבר 2010, הובסה ויטמן על ידי ג'רי בראון מהמפלגה הדמוקרטית, שכיהן כמושל המדינה בשנים 1975–1983. ויטמן קיבלה 40.9% ממניין הקולות לעומת 53.8% לבראון.
ב-8 בדצמבר 2021 הכריז נשיא ארצות הברית ג'ו ביידן כי בכוונתו למנות את ויטמן לשגרירת ארצות הברית בקניה.
מינויה היה כפוף לאישור הסנאט של ארצות הברית, וב-14 ביולי 2022 אושר המינוי.
ב-5 באוגוסט 2022 הגישה את כתב האמנתה לנשיא קניה אוהורו קניאטה, והחלה את שירותה הדיפלומטי בניירובי.
לאחר ניצחונו של דונלד טראמפ בבחירות לנשיאות ארצות הברית 2024 הגישה את התפטרותה מהתפקיד וסיימה את שליחותה.
ויטמן נשואה לנוירוכירורג גריפין הארש ולזוג שני בנים.
היא מתגוררת באתרטון, עיירה בעמק הסיליקון הסמוכה לפאלו אלטו, מאז מרץ 1998. ויטמן קולג', מכללה שהושלמה ב-2007 באוניברסיטת פרינסטון, נקראת של שמה של ויטמן, בעקבות תרומה שהתקבלה ממנה על סך 30 מיליון דולר.
גולדמן זקס, אשר מנהליו תרמו 100,000 דולר לקמפיין של ויטמן, מנהל חלק מהונה של ויטמן.
כמנכ"לית eBay הרוויחה ויטמן קרוב ל-1.78 מיליון דולר כתוצאה מפרקטיקה שידועה כ-Spinning לפיה מנהלים שעשו עסקים עם גולדמן זקס יכלו לקצור רווחים על ידי קבלת עסקאות מוקדמות לפני שהנפקות ראשונות חמות הוצעו לציבור על ידי הבנק.
בעוד שויטמן הייתה במועצת המנהלים של גולדמן זקס, היא כיהנה בוועדת הפיצויים אשר אישרה חבילת הטבות בשווי מיליונים רבים למנכ"ל דאז הנרי פולסון ולעוזריו הבכירים.
ממסמכים בנחלת הכלל עולה כי ויטמן היא בעלת עניין בשווי מיליונים רבים ב-21 קרנות נאמנות המנוהלות על ידי גולדמן זקס.
לאור ההשקעות הגדולות של גולדמן בתחום הפיננסים בקליפורניה, כל הקשרים הללו הובילו למחלוקת ניכרת במהלך מסע הבחירות של ויטמן למשרת מושלת קליפורניה.
בתגובה הבטיחה ויטמן להפחית פוטנציאל לניגוד אינטרסים והצהירה בפומבי כי היא תמכור מיד את מניות גולדמן זקס וכי תעביר את ההשקעות שלה המנוהלות בגולדמן זקס לנאמנות עיוורת, אם תיבחר למשרת המושלת.
המחלוקת אודות מנהלת משק הבית
בספטמבר 2010 חשפה ניקי דיאז סנטילן כי עבדה במשק הבית של ויטמן כעוזרת בית ומטפלת בשנים 2000 - 2009, על אף היותה עובדת לא מתועדת.
הקמפיין של ויטמן שחרר לפרסום מסמכים שלגביהם נאמר כי סנטילן סיפקה אותם לוויטמן קודם לתחילת העסקתה, בהם רישיון נהיגה, מספר ביטוח לאומי ובקשת עבודה.
סנטילן טענה כי ויטמן ידעה שהיא עובדת לא מתועדת, בהפיקה מכתב המתוארך ל-2003 ממִנהל הביטוח לאומי הקובע כי מספר הביטוח הלאומי שלה לא תואם את שמה.
בני הזוג ויטמן ציינו בתחילה כי הם "מעולם לא קיבלו את המכתבים הללו", אולם עם זאת, לאחר שהוצגה הערה שנכתבה בכתב יד על המסמך, הערה שככל הנראה נכתבה על ידי בעלה של ויטמן, הכירו הוויטמנים באפשרות שהמכתב הוצג בפניהם, אך שכחו.
פרקליטתהּ של סנטילן, גלוריה אלרד, הצהירה כי סנטילן פוטרה לצורכי הקמפיין.
הקמפיין של ויטמן טען שזוהי התקפה פוליטית והצהיר כי אלרד נמנית עם תומכי ג'רי בראון.
בראון, אלרד וסנטילן הכחישו זאת.
קריסטל ויליאמס, מנהלת ה-American Immigration Lawyers Association הצהירה כי "לא רק שהתקבלו כל המסמכים שהחוק דרש [מויטמן], אלא כמשקל נגד ישנו גם חוק נגד אפליה ששומר עליה מפני חקירה נוספת או דרישת מסמכים אחרים".
אחרים חלקו עליה; עורך הדין המתמחה בענייני הגירה, גרג סיסקינד, הצהיר שויטמן הייתה המעסיקה והמסמכים צריכים היו להיחתם על ידה כחוק, אך לא כך קרה ולא היה עליהם מספר ביטוח לאומי.
היומון Fort Worth Star-Telegram ציין כי ויטמן "שכרה אותה, שילמה לה וקיימה קשר ישיר איתה במשך תשע שנים" כך שצריכה הייתה לדעת את מעמדה המשפטי.
הלוס אנג'לס טיימס ציין כי סביר יותר שהבוחרים הלטיניים התעניינו לדעת שויטמן התייחסה לסנטילן "כמו חתיכת זבל" כאשר העוזרת ביקשה ממנה שתעזור לה במציאות עורך דין המומחה בהגירה ויטמן ענתה לה לכאורה "את לא מכירה אותי ואני לא מכירה אותך".
מג'יק היא דמות בדיונית של גיבורת על המופיעה בחוברות הקומיקס אקס-מן ביקום מארוול קומיקס.
הדמות הופיעה לראשונה בחוברת Giant-Size X-Men #1 ממאי 1975 ונוצרה על ידי הכותב כריס קלרמונט והמאייר דייב קוקראם.
מג'יק היא האלטר אגו של איליאנה ניקולייבנה רספוטינה, אחותם הצעירה של פיוטר רספוטין, שידוע בכינויו קולוסוס, ומיקאיל רספוטין.
איליאנה אינה מוטאנטית כמו אחיה, אלא בעלת יכולות קסם וכן יכולת טלפורטציה בין-ממדית.
היא נולדה בקולקטיביזציה ליד ימת באיקל, סיביר ורכשה את מיומנותה בעזרתה של סטורם ממימד אחר.
היא הצטרפה לקבוצת המוטנטים החדשים, ואופיה השתנה מילדותי לרציני וקודר.
במהלך אירועי "אוונג'רס נגד אקס-מן", איליאנה נעשתה מארחת כוח הפניקס לצד אחיה, אמה פרוסט, נאמור וסייקלופס, ששאב ממנה אותו ולבסוף מכל האחרים.
כאשר הופ סאמרס ומכשפת השני השמידו את כוח הפניקס, איליאנה נמלטה מהרשויות לצד סייקלופס, פרוסט ומגנטו, ולבסוף הצטרפה לצוות ההכחדה של סייקלופס ולמהפכת המוטאנטים.
בניגוד לשאר חמשת הפניקסים, כוח הפניקס העצים את כוחותיה, ואף אפשר לה להתמודד מול דורמאמו עצמו.
את דמותה של מג'יק בסרט הלייב אקשן "המוטנטים החדשים" מגלמת השחקנית אניה טיילור-ג'וי.
מייגן "מג" גריפין היא דמות מצוירת בדיונית בקומדיית המצבים המונפשת האמריקנית "איש משפחה".
מג הופיעה לראשונה בטלוויזיה ב-31 בינואר 1999, דובבה על ידי לייסי שאבר בעונה הראשונה של הסדרה ועל ידי מילה קוניס החל מעונתה השנייה.
מג היא הבת הבכורה במשפחה, גדולה מסטואי ומכריס.
מג היא ילדה מתבגרת בעלת רגשי נחיתות.
חוסר הביטחון שלה גורם לה לנסות להשתייך לקבוצות המקובלים, אולם התוצאות של ניסיונות אלה מסתיימים תמיד בדחייה נבזית מצד קוני ד'אמיקו, נערה פופולרית ומעודדת אגואיסטית.
לעומת זאת תלמיד בשם ניל גולדמן (בנו של מורט גולדמן, הרוקח) נמשך אליה ורוצה בקרבתה.
גם בבית היא עוברת לא מעט התעללויות מצד משפחתה, בעיקר מאביה פיטר שמציק לה וכל השאר שלא מתייחסים אליה (חוץ מאחיה, כריס וחבר אביה, קוגמאייר).
פעמים רבות מפנים אליה את האמירה: "תשתקי, מג".
אם כי ישנם מקרים מיוחדים ויוצאי דופן בהם היא מקבלת אהבה ותמיכה ממשפחתה.
לרוב, אחיה כריס תומך בה, אף על פי שגם הוא לעיתים רחוקות מציק לה.
במצבים קיצוניים, בריאן, סטואי או קווגמאייר נוהגים לעזור לה.
מג'נטה 1 סנט נחשב על ידי אספני בולים רבים לבול הדואר המפורסם ביותר בעולם, והוא גם הבול היקר ביותר בעולם.
הבול הונפק בעותקים מעטים בלבד ב-1856 בגיאנה הבריטית (כיום גיאנה), ורק עותק אחד שלו שרד מאז.
הבול נחתך לצורת מתומן, והוא מוגדר במצב משומש כשצדו השמאלי מוחתם באופן בולט.
שאר הבול אינו נקי או ברור גם כן, אך דבר זה לא פגם כלל בשוויו הרב המוערך כיום במיליוני דולרים.
מג'נטה 1 סנט הוא חלק מסדרה של שלושה בולי עתודה, שהונפקו כולם ב-1856. בול זה היה מיועד לעיתונים מקומיים, ושני הבולים האחרים, מג'נטה 4 סנט ומג'נטה וכחול 4 סנט, היו מיועדים למכתבים מקומיים.
על הנפקת הבול הוחלט לאחר תקלה קשה מבחינת הדואר המקומי.
ספינה עם משלוח של בולי דואר הייתה אמורה להגיע ולמסור את מטענה למנהל הדואר המקומי דלטון, אך היא לא הגיעה לבסוף.
דלטון הורה למדפיסים המקומיים ג'וזף באום וויליאם דאלאס, שהוציאו לאור עיתון מקומי בג'ורג'טאון, להנפיק בדחיפות סדרה בת שלושה בולים.
דלטון הנחה אותם באופן כללי ביחס לעיצוב הבולים, והמדפיסים החליטו בנפרד להוסיף לבול את תמנות הספינה.
דלטון לא היה מרוצה מהתוצאה הסופית, וכאמצעי ביטחון נגד זיופים הורה שכל דברי הדואר הנושאים את הבולים הללו יהיו מוחתמים על ידי הפקיד בסניף הדואר.
בול מג'נטה 1 סנט ששרד עד ימינו נושא את החתימה E.D.W, השייכת לפקיד בשם א.ד וייט (E.D Wight).
שולי הבול אינם משוננים והוא כולל שני אלמנטים בצבע שחור על גבי נייר בצבע מג'נטה: ספינה במהלך שיט ומעליה ומתחתיה המוטו של המושבה: "Damus Petimus Que Vicissim" (לטינית: "אנו נותנים ומצפים בתמורה").
הציור של הספינה מוקף על ידי ארבעה קווים דקים.
מסגרת הבול מוקפת על ידי כתב מוקטן בצבע שחור של מקום ההנפקה וערכו הנקוב של הבול.
הבול התגלה ב-1873 על ידי תלמיד בית ספר מסקוטלנד בשם ל.
Vernon Vaughan), ששהה באותה עת בחבל דמררה בגיאנה.
וון מצא אוסף מכתבים של דודו, ובתוכם את מג'נטה 1 סנט שנשא את חותמת הדואר של דמררה.
הבול לא הופיע בקטלוגי בולים מאותה תקופה, וכעבור שבועות אחדים מכר אותו וון לאספן בולים מקומי בשם נ.ר.
ב-1878 נמכר האוסף של מקינון לסוחר הבולים תומאס רידפאת' מליברפול, תמורת 120 לירות שטרלינג.
תוך זמן קצר, ובאותה שנה, מכר רידפאת' את מג'נטה 1 סנט לפיליפ פון פרארי תמורת 150 לירות שטרלינג.
לאחר מותו של פרארי ב-1917 נתגלתה צוואתו שבה הוא רצה להעביר את האוסף למוזיאון הדואר בברלין.
עם זאת, האוסף כולו, שמנה מאות אלבומים, נתפס ונמכר על ידי הצרפתים שרצו פיצוי על הנזקים שספגו במלחמת העולם הראשונה.
ב-1922 נרכש הבול על ידי התעשיין האמריקני ארתור הינד תמורת כ-36,000 דולרים.
באוקטובר 1935 הוצע הבול למכירה על ידי הארמר רוק ושות', ונמכר תמורת 7,500 לירות שטרלינג לפרסיבל לוינס פמברטון.
מכירה זו בוטלה מאוחר יותר, והבול הוחזר לגב' סקאלה (לשעבר גב' הינד).
ב-1940 היא הציעה אותו למכירה פרטית במסגרת המחלקה הפילטלית של מייסיס בניו יורק.
הבול נרכש על ידי מהנדס ממוצא אוסטרלי בשם פרד "פוס" סמול, שהתגורר בפלורידה, תמורת 40,000 דולרים.
עם רכישת הבול הפך סמול למי שמחזיק באוסף שלו את כל הבולים שהונפקו אי פעם בגויאנה הבריטית.
ב-1970 הועמד האוסף של סמול למכירה פומבית (בשווי משוער של 750,000 דולרים), ומג'נטה 1 סנט נרכש תמורת 280,000 דולרים על ידי קבוצת משקיעים מפנסילבניה בראשות אירווין ויינברג.
בשנים שלאחר מכירה זו הציג ויינברג את הבול בסדרה של תערוכות ברחבי העולם.
ב-1980 נרכש הבול על ידי ג'ון אלותר דו פונט תמורת 935,000 דולרים.
לאחר מאסרו של דו פונט הוחזק הבול ככל הנראה בכספת בנק שבבעלותו.
ב-9 בדצמבר 2010 מת דו פונט בעודו במאסר.
מג'נטה 1 נמכר במסגרת מכירה פומבית שנערכה בניו יורק ב-17 ביוני 2014, ובה נמכרו חלקים מעיזבונו של דו פונט.
בית המכירות סות'ביס העריך כי עלותו של מג'נטה 1 סנט תגיע לכ-20 מיליון דולר.
הבול נמכר לבסוף לאספן סטיוארט תמורת 9.5 מיליון דולר.
ב-8 ביוני 2021 נמכר הבול שוב במכירה פומבית של סות'ביס במחיר של 8.3 מיליון דולר.
מג וייט היא מתופפת אמריקאית הידועה בעיקר על פעילותה עם ג'ק וייט במסגרת צמד הרוק הווייט סטרייפס.
נולדה בשם מייגן מרתה וייט בפרבר של דטרויט, מישיגן.
לאחר סיום בית הספר התיכון, עבדה במסעדה, בה פגשה לראשונה את הזמר והגיטריסט ג'ון אנתוני גיליס (ג'ק וייט).
הם נישאו ב-1996, והקימו את צמד הווייט סטרייפס ב-1997. תחילה זכו להצלחה בדטרויט, בשל המוזיקה החדשנית שיצרו, מסוגת גראז' רוק.
עם צאת האלבום "White Blood Cells" ב-2001 זכה הצמד להכרה עולמית.
וייט זכתה בפרסים רבים כחלק מפעילותה בהרכב, בהם 6 פרסי גראמי.
סגנון התיפוף שלה מכונה "ראשוני" בשל פשטותו, והוא זכה לשבחים ולביקורות כאחד ממבקרי המוזיקה ומעריצי הלהקה.
וייט מעידה על עצמה כביישנית, והיא שומרת על פרטיותה.
ב-2011 הודיע הצמד על פירוק ההרכב.
וייט לא הופיעה בהקשרים מוזיקליים בציבור מאז הפירוק.
בני הזוג וייט התגרשו בשנת 2000, עוד בטרם זכו להצלחה עולמית.
ב-2009 היא נישאה לגיטריסט ג'קסון סמית', בנם של המוזיקאים פטי סמית' ופרד "סוניק" סמית'.
מג'לס הוא המשתה החצרני האנדלוסי, אותו אימצו עשירי יהודי ספרד בתור הזהב.
אדם בעל כוח ומעמד פוליטי, כלכלי וחברתי היה מכונה 'הנדיב', והוא היה מכנס סביבו משוררים שנתמכו על ידו כלכלית.
בתמורה, הם היו כותבים שירים שהיו מושרים במשתאות שערך.
הנדיב היה מזמין למשתאות אלה את האנשים אשר רצה בחברתם, והם היו נפגשים, בדרך כלל בחצרות הארמונות, לשעות ארוכות של שתיית יין והאזנה לשירים, ריקודים, וחידושים מתחום הרוח והמדע בחסות הנדיב.
החברה החצרנית היהודית בספרד הגיעה למעמד גבוה בזכות כוחם הפוליטי, הכלכלי והחברתי.
אנשים אלו סיגלו לעצמם את דרך חייהם של האריסטוקרטים הערבים, והקימו סלונים ספרותיים בארמונותיהם.
השירה שימשה כבידור העיקרי בתרבות החצרנית.
היא לוותה בנגינה, בזמר ובריקוד, ומקומה היה תמיד במסגרת מתורבתת ולעולם לא בטבע פראי.
לעיתים המשתה נערך בארמון, אך בדרך כלל יצאו האנשים החוצה, לגנים.
הגנים עוצבו כדוגמת הגנים בארמונות הערביים: ערוגות בשמים, צמחים ופרחים; ציפורי שיר; תעלות, בריכות ומזרקות מים.
הטבע נוכח במשתה למטרות יופי ואסתטיקה בלבד, ולא הורשה לגדול ולצמוח פרא.
אלמנט חשוב נוסף במשתה החצרני היה היין, ושירים רבים סובבים סביב נושא זה.
בשירים רבים הדובר מזמין את הקהל לשתות עמו, מהלל את היין או מדבר על מזיגת היין על ידי עלמים ועלמות יפי תואר.
פעמים רבות היין מתקשר לאור כאנלוגיה ולאושר כגורם.
מג וין אוון הייתה שחקנית ולשית, הידועה בעיקר מהופעתה בתפקיד הייזל בלאמי בסדרת הדרמה "על אדונים ומשרתים".
היא שיחקה בסרטי הקולנוע "פארק גוספורד", "אהבה זה כל הסיפור", "גאווה ודעה קדומה", "אירינה פאלם" ו"הדואליסטים".
היא שיחקה לצדה של ניקולה פאג'ט (שגם השתתפה בסדרה "על אדונים ומשרתים") בסדרת הדרמה "A Woman of Substance".
אוון הייתה נשואה לוויליאם ורייט מ-1967 עד 1987. היא נפטרה ביוני 2022 בגיל 82.
"The Old Devils" בתפקיד ריינון ויבר
"ליל האיגואנה" בתפקיד חנה ג'לקס
מג'יק ליפ היא חברת סטארט-אפ אמריקאית בתחום המציאות הרבודה (AR), המפתחת תצוגה וירטואלית לבישה המרכיבה מציאות מדומה שנוצרת על ידי הדמיית מחשב על העולם האמיתי הנצפה, על ידי הקרנה דיגיטלית שדה אור לתוך עיני המשתמש.
החברה מתכננת לבנות שבב שדה-אור באמצעות פוטוניקת סיליקון.
מג'יק ליפ הוקמה על ידי רוני אבוביץ ב-2010 וגייסה 1.4 מיליארד דולר ממשקיעים רבים, כולל גוגל וקבוצת עליבאבא הסינית.
ב-2016 פורבס העריך כי שוויה עומד על כ-4.5 מיליארד דולר.
באוגוסט 2018 שחררה החברה את המוצר הראשון שלה, משקפי המציאות הרבודה (Magic Leap One (ML1, ב"מהדורת יוצרים" (Creator Edition), המיועדת למפתחי אפליקציות ויוצרי תוכן, ועוד לא לציבור הרחב.
באפריל 2020 פיטרה החברה כ-1,000 עובדים כתוצאה ממשבר הקורונה.
ביולי 2020 הוחלף המנכ"ל רוני אבוביץ על ידי פגי ג'ונסון
מג ג'ון בארקר (נולד-23 ביוני 1974) היא סופרת, איש אקדמיה, אקטיביסט ופסיכותרפיסטית.
מרצה בכירה לפסיכולוגיה באוניברסיטה הפתוחה בבריטניה.
בארקר בעלת דוקטורט בפסיכולוגיה מאוניברסיטת נוטינגהאם והוא גם פסיכותרפיסטית מוסמכת המתמחה בטיפול מיני ובייעוץ זוגי.
ברקר כתבה וערך כמה מן האסופות האקדמיות הראשונות על אי-מונוגמיה, ביסקסואליות, מגדרים לא-בינאריים ו-BDSM.
בארקר הייתה העורכת של כתב העת פסיכולוגיה ומיניות מ-2010 עד 2017, הכותב הראשי של דו"ח הביסקסואליות והמחברת של אנטי הספר והבלוג לעזרה עצמית על מערכות יחסים: לשכתב את החוקים.
בארקר מעדיפה את כינויי הגוף הם/אותם/שלהם שבאנגלית אינם בעלי מין דקדוקי.
מאחר שהשפה העברית מסמנת מין דקדוקי, כדי להימנע מבחירה במין אחד, האסטרטגיה בעברית היא להשתמש במין מעורבב, כלומר זכר ונקבה לסירוגין.
בארקר נולדה בהאל שבאנגליה, ב-23 ביוני 1974, גדלה בעיר ברדפורד, והוא בעלת תואר דוקטור בפסיכולוגיה מאוניברסיטת נוטינגהאם.
לאחר שלימדה במספר מוסדות להשכלה גבוהה, בארקר התמקם באוניברסיטה הפתוחה ב-2008. הוא גם בעלת תואר מוסמך בפסיכותרפיה מאוניברסיטת שפילד.
התמחתה מספר שנים במרפאת המין והזוגיות בבית החולים גיא שבלונדון מטעם שירות הבריאות העולמי.
מוקד המחקר העיקרי של בארקר הוא מיניות, מגדר ויחסים רומנטיים, בדגש על חוויות של אנשים בקהילות מיניות ומגדריות מחוץ לזרם המרכזי – במיוחד קהילות פוליאמוריות, BDSM, מגדרים לא-בינאריים וקהילות ביסקסואליות.
תאורטית, העבודה שלו נשענת על קונסטרוקטיביזם חברתי, אקזיסטנציאליזם ופילוסופיה בודהיסטית.
בארקר, יחד עם דארן לאנגדרידג', פרסמה שתי אסופות על סאדו-מזוכיזם ועל אי-מונוגמיה וכן פרסמה ספר עבור אנשי מקצוע בתחום בריאות הנפש (בשיתוף עם כריסטינה ריצ'רדס).
בארקר ייסד את כתב העת פסיכולוגיה ומיניות יחד עם לאנגברידג' בשנת 2010, והם המשיכו לערוך אותו עד 2017. בארקר ארגנה מספר סמינרים וכנסים, בניהם את סדרת הסקסולוגיה הביקורתית, פרויקט אינטרדיסיפלינארי בשיתוף עם ליסה דאונינג ורוברט ג'ילט.
היא ארגן את פרויקט ה-BiReCon - כנס מחקר דו-שנתי בנושא ביסקסואליות שמתקיים לפני אירוע ה-BiCon השנתי (כנס מחקר בנוגע לביסקסואליות), ה-Pornified?
- סמינר הדן במורכבות השאלה האם התרבות עוברת סקסואליזציה, ה-Sense about Sex - קבוצה של תרפיסטים, חוקרים, מורים, סופרים ופעילים העובדים יחד כדי לכונן ולהנגיש מידע אמין בנוגע למין ומיניות למדיה ולציבור הרחב.
בארקר מובילה את מודל הייעוץ של האוניברסיטה הפתוחה - לחוות פחד ועצב - והיא כותב עבור כתב-העת המכללה לטיפול מיני וזוגי (COSRT, הארגון הראשי בבריטניה למטפלים במין ובזוגיות).
בארקר עוסק בטיפול מיני וזוגי בחבר של לונדון - ארגון לזכויות להט"ב.
בארקר עוסקת בשיטת הפסיכותרפיה האקזיסטנציאליסטית והקשיבות עם ספרים על השני, תוך פיתוח גישות לטיפול של קשיבות חברתית וטיפול של קשיבות במין ובזוגיות (MSRT).
האקטיביזם של בארקר בנוגע לזכויות להט"ב וקוויר זכה להכרה על ידי מיקומו במקום ה-40 ב"רשימה הוורודה" של עיתון האינדיפנדנט הבריטי ב-2013 וברשימת הקשת" של אותו עיתון ב-2014,.
בארקר הייתה אחד המייסדים של BiUK - הארגון למחקר ואקטיביזם ביסקסואלי.
(2003) מבוא לפסיכולוגיה: היסטוריה, נושאים ונקודות מבט.
(2012) לשכתב את החוקים: מדריך אינטגרטיבי לאהבה, סקס ומערכות יחסים.
(2013) מיניות ומגדר ליועצים, פסיכולוגים ואנשי מקצועות הבריאות: מדריך מעשי.
(2013) קשיבות בייעוץ ופסיכותרפיה: להתאמן בקשיבות על פני גישות וסוגיות.
(2016) סודות האהבה המתמשכת: איך לשמר מערכות יחסים.
(2017) ליהנות מסקס (איך, מתי ואם את/ה רוצה): מדריך כוללני ומעשי.
(2007) בטוח, שפוי ובהסכמה: פרספקטיבות עכשוויות על סאדומזוכיזם,Basingstoke: Palgrave .
(עורכים) (2010) להבין ייעוץ ופסיכותרפיה.
(עורכים) (2014) קשיבות בטיפול מיני וטיפול למערכות יחסים.
(עורכים) (2015) המדריך של פלגרייב לפסיכולוגיה של המיניות והמגדר.
דו"ח הביסקסואליות: הכללת ביסקסואלים/ות בלהט"ב למען שוויון ומגוון.
מילטון קינס: האוניברסיטה הפתוחה, מרכז אזרחות, זהות וממשל.
הנחיות לפסיכולוגים העובדים במסגרת טיפולית עם לקוחות ממיעוטים מיניים ומגדריים.
דו"ח הסקסואליזציה ממומן על ידי קרן וולקאם.
"זה השותף שלי וזה...השותף של השותף שלי: הבניית זהות פוליאמורית בעולם מונוגמי" כתב עת לפסיכולוגיה קונסטרוקטיבית 18: 88-75.
"'אין מילים למה שאנחנו עושים או לאיך שאנחנו מרגישים, אז אנחנו צריכים להמציא אותן': בניית שפות פוליאמוריות בתרבות של מונוגמיה מחייבת" המיניות 9: 601-584.
"הטרונורמטיביות וההדרה של ביסקסואליות מהפסיכולוגיה".
מחוץ לארון בפסיכולוגיה: פרספקטיבות לגבי לסביות, הומואים, ביסקסואלים, טרנסים וקוויר, עמ' 95–117. קיצ'סטר: ויילי.
הרהורים ביקורתיים על מחקר ותאוריה עכשוויים".
מג'יק מייק הוא סרט דרמה אמריקאי בכיכובו של צ'נינג טייטום שבוים על ידי סטיבן סודרברג.
גיבור הסרט הוא בחור בן 19 אשר נכנס לעולם החשפנות הגברי.
התסריט מבוסס על סיפור חייו של טייטום.
מייק חולם להרוויח כסף בעסק משלו אבל מתגלגל מעבודה אחת לאחרת עד שהוא מגיע למועדון החשפנות של דאלאס.
מייק מכיר את אדם בעבודת הקבלנות שלו ומציע לו להגיע ולעבוד במועדון של דאלאס.
אדם מכיר את אחותו, ברוק, למייק והשניים מתחילים לצאת.
אדם מתרגל לתהילה ומתחיל להשתמש בסמים.
דאלאס רוצה להעביר את העסק למיאמי ומייק חושב על לעזוב, הוא מבקש הלוואה מהבנק ולאחר שהוא מסורב הוא מבין שאין לו ברירה אלא להישאר במועדון.
אדם ומייק מבצעים הופעה במסיבה של סטודנטיות ואדם מביא לשם שקית של אקסטזי, לאחר סיבוך עם החבר של אחת הבנות שם הם נאלצים לברוח בלי הסמים.
ברוק כועסת על מייק על אורח חייו ועוזבת אותו.
טוביאס מגיע לביתו של מייק כדי לפרוע את החוב שאדם חייב לו על הסמים וכדי שלא יפגע באדם, מייק משלם את החוב מהחסכונות שהיו לו כדי לפתוח עסק.
מייק מבין שדאלאס לא מעוניין בטובתו ועוזב את המועדון, דאלאס מחליט לקדם את אדם לתפקיד הראשי בהופעה.
ברוק מגלה מה מייק עשה עבור אחיה ומקבלת אותו חזרה.
צ'נינג טייטום בתור מייקל "מג'יק מייק" ליין.
אלכס פטיפר בתור אדם "הילד".
קודי הורן בתור ברוק, אחותו של אדם ובת זוגו של מייק.
מירצ'ה מונרו בתור אשתו של קן.
ביולי 2012, חודש לאחר יציאת הסרט, אושר כי יהיה סרט המשך.
צילומי הסרט החלו ב-2014, והוא יצא ב-1 ביולי 2015 תחת הכותרת "מג'יק מייק XXL".
מג'נטו היא מערכת מסחר אלקטרוני, מבוססת קוד פתוח וכתובה בשפת PHP.
מג'נטו משתמשת במערכות ניהול הנתונים של MySQL ו-MariaDB, בשפת תכנות PHP ובאלמנטים שונים של מערכת ניהול תוכנה (שלד תוכנה) Zend.
היא מבוססת על חוקי תכנות מונחה עצמים על בסיס ארכיטקטורת Model View Controller (MVC), ומשתמשת בטכניקת EAV לאחסון נתונים.
המערכת פותחה ושווקה במקור על ידי חברת Varien וקהילת המשתמשים שלה והושקה במרץ 2008. בשנת 2018 החברה נרכשה על ידי אדובי מערכות בסכום של 1.68 מיליארד דולר.
מג'נטו הוקמה על ידי רועי רובין ב-2001, בשם ואריאן (Varien), תחילה כחברת ייעוץ לבניית אתרים.
ב-2003 החלה החברה לייעץ לחברות כיצד להשתמש בקוד פתוח במסחר אלקטרוני, ואיך להקים חנויות באתר ולמכור מוצרים.
החברה עבדה עם כמה מוצרי קוד פתוח לבניית חנויות ברשת עבור לקוחותיה, ביניהם OsCommerce.
היזם יואב קוטנר הצטרף לחברה ב-2004. ב-2007 חשבו השניים שיש הזדמנות במכירת מוצרי קוד פתוח למסחר אלקטרוני, להציע גרסה חינמית של המוצר, ובמקביל להציע גרסה שכוללת תמיכה בתשלום.
על פי המודל של חברות תוכנה אחרות שפיתחו בקוד פתוח.
באוגוסט 2007, גרסת בטא הראשונה הושקה וב-23 במרץ 2008 הושקה הגרסה הראשונה לקהל הרחב, שצברה 50 אלף משתמשים תוך זמן קצר.
ב-2009 החליטו קוטנר ורובין להשיק מוצר פרימיום בתשלום שהיה מבוסס על קוד פתוח, אך כלל גם את האחריות ושירות התמיכה של החברה, יחד עם יכולות נוספות.
המוצר זכה להצלחה ומכירות החברה זינקו ב-300% תוך שנה בלבד, והגיעו לעשרות מיליוני דולרים.
בפברואר 2011, הודיעה eBay כי היא ביצעה השקעה ב-Magento, תמורת 49% ממניות החברה.
ב-6 ביוני 2011, הודיעה eBay כי רכשה את מלוא הבעלות תמורת 180 מיליון דולר, כחלק מפרויקט פלטפורמת המסחר האלקטרוני שלה (X Commerce).
מנכ"ל מג'נטו ומייסדו, רועי רובין, כתב בבלוג הרשמי של מג'נטו כי "מג'נטו תמשיך לפעול מלוס אנג'לס, עם יואב קוטנר ואני כמנהיגיה".
יואב קוטנר עזב את מג'נטו באפריל 2012 ושנה אחר כך הקים את חברת אורו (Oro).
שפיתחה פלטפורמה לניהול קשרי לקוחות בקוד פתוח ומערכת למסחר מקוון בין עסקים - OroCommerce.
בנובמבר 2015, בעקבות ארגון מחדש בחברה, מג'נטו הופרדה מ-eBay ונסחרה כחברה עצמאית בבעלות קרן ההשקעות הפרטית "פרמיירה".
באפריל 2017, רכשה מג'נטו את הסטארט-אפ הישראלי שופיאל (Shopial), שפיתח מערכת המאפשרת לבעלי עסקים לפרסם את מוצריהם ברשתות חברתיות.
במאי 2018 מג'נטו נרכשה על ידי חברת אדובי מערכות, תמורת של 1.68 מיליארד דולר.
מג'נטו מספקת שתי פלטפורמות נפרדות:
מג'נטו קוד פתוח (בעבר מג'נטו Community Edition).
מג'נטו קומרס; זה האחרון זמין בגרסה מסחרית (בעבר Magento Enterprise Edition) או כ"פלטפורמה כשירות" (בעבר Magento Enterprise Cloud Edition).
בנוסף, ישנן 2 פלטפורמות שקדמו להן; מג'נטו גרסת פרו (Magento Professional Edition) ו-Magento Go.
ב-17 בנובמבר 2015 הושקה גרסת מג'נטו 2.0, במטרה לספק דרכים חדשות להגברת מעורבות המשתמשים, ניווט נוח וחלק, שיפור שיעורי ההמרות וייצור ההכנסות הכולל של בעלי החנויות בפלטפורמה.
לגרסה הזו התווספו כלים ייעודיים למשתמשים עסקיים, המשפרים את חוויית המשתמש בצורה ניכרת.
מג'נטו קוד פתוח, לשעבר Magento Community Edition, היא פלטפורמת איקומרס (eCommerce) קוד פתוח.
הפלטפורמה הקהילתית (בסגנון "חכמת ההמונים") מאפשרת למפתחים להזין את קובצי הליבה שלהם, ולהרחיב את הפונקציונליות שלהם על ידי הוספת מודולים (תוספים) חדשים הניתנים על ידי מפתחים אחרים.
מאז שגרסת הבטא הציבורית הראשונה שוחררה בשנת 2007, Magento Open Source פותחה והותאמה אישית על מנת לספק פלטפורמה eCommerce יציבה ובסיסית (שתוכל להתאים לקהל הרחב).
המהדורה הנוכחית וכל הגרסאות ההיסטוריות שפורסמו של Magento קוד פתוח (גרסאות X.1 ו-X2) זמינות במלואן באתר Magento Commerce, Inc להורדה.
כמו כן, גם הורדות של קבצים בודדים אפשריים.
גרסת מג'נטו 2 של Magento CE מותאמת לשימוש הקהל הרחב, ונמצאת באתר Github להורדה.
הגרסאות הפעילות והנתמכות ביותר של Magento Open Source הן גרסאות 1.9.3 ו-2.2.0.
פורסמה ב-11 אפריל 2016, ובנויה כמערכת של פלטפורמה כשירות (Paas - Platform as a service).
דהיינו, מדובר בפלטפורמה שמבוססת שירותי ענן המאפשרת ללקוחות לפתח, להפעיל ולנהל יישומים שונים ללא המורכבות של בנייה ותחזוקת התשתית.
מג'נטו 2 כוללת תכונות חדשות ומשופרות רבות, כלים שונים למפתחים, והארכיטקטורה שלה שונה לחלוטין מכל הגרסאות הקודמות.
מג'נטו 2 הוכרזה בשנת 2010, אך במקור תוכננה לצאת בשנת 2011, וגרסת הבטא המסחרית שלה פורסמה בחודש יולי 2015. מאז, מג'נטו 1 ומג'נטו 2 המשיכו להתקיים ולהתפתח במקביל.
מג'נטו קומרס (גרסה מסחרית | On Permises)
"מג'נטו קומרס לארגונים", בעבר נקרא "Magento Enterprise Edition" נגזר ממג'נטו קוד פתוח ומכיל את קובצי הליבה שלו.
שלא כמו קוד פתוח, גרסה זו אינה חינמית, אך מכילה יותר אפשרויות, התאמות ושיפור מבחינת פונקציונלית.
מוצר זה מיועד לעסקים גדולים שנצרכים לתמיכה טכנית עם התקנה, שימוש, תצורה ופתרון בעיות שונות.
אף על פי שלמג'נטו קומרס יש דמי אחזקה שנתיים, גם גרסת הקהילה (ללא עלות) וגם הגרסה המסחרית (בתשלום) אינן כוללות אירוח.
צוות Magento מפתח את Magento Commerce על ידי שיתוף פעולה עם משתמשים, מפתחים ועם צדדים שלישיים.
תוצאות תהליך הפיתוח הנמשך במערכת מג'נטו 2, מתעדכנות תדיר ב-Github לשימוש הכלל.
הגרסאות האחרונות שנתמכות באופן פעיל על ידי צוות Magento Commerce הן: EE 1.14.2.4 וגם EE 2.2.0, שפורסמו ב-31 במאי 2017.
במג'נטו 2 ישנה תבנית בשם "Luma" שמותקנת כברירת מחדל במערכת ומותאמת באופן מלא למכשירי סלולר, אך ככל הנראה בכל אופן תידרש התאמה אישית מעבר לבסיס הקיים בתבנית, על מנת להפיק את המרב מהפלטפורמה ובהתאם לצורכי המשתמש.
קבוצה רשמית של מומחי ויועצי מג'נטו
לקוחות מג'נטו (אישים/ חברות) שמפעילים את החנויות שלהם על מג'נטו קומרס או מוכנים לשדרג גרסה קודמת ולעבור למג'נטו קומרס, יכולים לפנות לקבוצת הייעוץ הרשמית של מג'נטו למידע, לפרטים ולתמיכה טכנית בנושא.
שותפי מג'נטו - תוכנית שותפים (Solution Partners)
שותפי מג'נטו הם חברות ועסקים אשר מציעים פתרונות ושירותים שונים למג'נטו, עם ותק וידע נרחב ביישום והתאמת אתרי Magento, וקיבלו תעודות הסמכה רשמיות שמעידה על התמקצעותם בכך.
כל מי שמעוניין לקבל עזרה מקצועית ולבצע שינויים באתר מג'נטו שלו, יכול ליצור עמם קשר במדריך השותפים הרשמי של מג'נטו, ולהיעזר בהם.
חלק מהחברות הללו לא רק שמספקות פיתוח מלא של אתרי מג'נטו, אלא גם נותנות תמיכה טכנית 24/7.
ישנן חברות אחרות שמתמקדות באבטחת אתרי מג'נטו, פיתוח תוספים, או בתחומים אחרים הקשורים למג'נטו.
בישראל משמשת חברת Fisha כשותפה רשמית של הפלטפורמה.
שותפים טכנולוגיים של מג'נטו, הם חברות או מוצרים המסייעים לסוחרים/ משתמשים לשפר את האתר שלהם משמעותית, מעבר לבסיס הקיים בפלטפורמה.
הפתרונות והתוספים שלהן מכסים מעל ל-20 קטגוריות שונות וביניהן: אוטומציה שיווקית, תשלומים, ניהול תוכן, משלוחים, אירוח (אחסון אתרים), שיפור ביצועים טכניים ועוד.
כדי להבטיח איכות ותאימות, כל טכנולוגיה שנוצרת על ידי שותפי מג'נטו, מחויבת לעבור ביקורת קפדנית טכנולוגית ועסקית.
רשימה מלאה של חברות שהן שותפות טכנולוגיות של מג'נטו, ניתן למצוא במדריך האתר הרשמי.
בשנת 2015 נמסר כי חנויות אינטרנט מג'נטו מיושנות או שאינן בשימוש (וייתכן שאינן מעודכנות), חשופות להתקפה (וירוס שעובר בין אתרים) המאפשרת לתוקפים לבצע גנבה מקוונת של אמצעי תשלום של משתמשי המערכת.
לדברי מומחה אבטחה, יותר מ-4,000 חנויות אינטרנט של מג'נטו נחשפו להתקפה כזו באוקטובר 2016.
בשנת 2017 חברת האבטחה DefenseCode דיווחה כי חנויות וירטואליות של מג'נטו CE חשופות להתקפות שמתבצעות מרחוק, מה שמאפשר לתוקפים לבצע גנבת פרטי כרטיסי האשראי של לקוחות קודמים, נוכחיים ועתידיים, להשתלט על מסד הנתונים של האתר, ובמקרים קיצוניים אף להשתלט על השרת באופן מלא - כולל יישומים אחרים ששייכים למג'נטו.
היה חשד בזמנו, כי כ-260,000 חנויות וירטואליות של מג'נטו היו חשופות ובעלות פוטנציאל למתקפה כזו באפריל 2017.
"Imagine eCommerce" הוא הכנס השנתי של מג'נטו קומורס, וקיים משנת 2011. האירוע הראשון התקיים בחודש פברואר 2011 בלוס אנג'לס עם מעל ל-600 ספקים, שותפים ומפתחי מג'נטו.
מטרותיו של כנס "Imagine eCommerce" הן שיתוף רעיונות בנוגע למסחר אלקטרוני, יצירת הזדמנויות למפגשים, מעגלים ושיתופי פעולה שונים (יצירת רשת קשר עסקית בין המשתתפים - נטוורקטינג - Networking).
בנוסף, מג'נטו משתפת פעולה עם צוותים מקומיים להקים את "Magento Live" - אירוע שמיועד לעדכונים חדשים בתחום ומספק למשתתפים הזדמנות נהדרת ללמוד דברים חדשים על פלטפורמת מג'נטו, איקומרס, ואילו פיטצ'רים ודברים חדשים ישנם עבור שותפי/ ספקי מג'נטו.
הכנסים הגדולים והמתוקשרים ביותר של Magento Live, מתקיימים באוסטרליה (סידני), אנגליה וצרפת.
ישנו ארגון ללא מטרות רווח התורם ליותר מ-24 אירועי מג'נטו בעולם בשנה בשם "אגודת המג'נטו".
העמותה פתוחה לכל החברות הפועלות בכל צורה של מסחר או הפצה, שרוצים להשתמש במערכת של מג'נטו כפלטפורמת מסחר עכשיו או בעתיד.
בנוסף, הארגון מפעיל פרויקט גדול שנקרא Local Magento Edition שבו הם מקבלים תמיכה של הסוכנות המקומית של Magento כדי לשדרג את האתר שלהם ולעבור משימוש בתבנית בסיסית ובאפשרויות ברירת המחדל של מג'נטו, לאתר מותאם אישית עם שפה ייעודית ונורמות עסקיות.
הפרויקט כבר פעיל ורץ בכל השוק המפותח של מג'נטו שמתפרש בארצות שונות ברחבי העולם, כגון; גרמניה, אוסטריה, שווייץ, צרפת, שוודיה, דנמרק, איטליה, ספרד, הולנד, פולין, רומניה, רוסיה וגם וייטנאם שמכונה "דרקון עולה" למסחר אלקטרוני באסיה.
ישנם ארבעה אישורים שונים של מג'נטו.
שלושה מהם שואפים להוות הוכחה ליכולות של המפתחים במג'נטו ביישום מודולים (תוספים):
הראשון; הסמכה עבור מומחי פתרון מוסמך שמתמקדים בקהל משתמשים עסקיים כגון יועצים, אנליסטים, מנהלי פרויקטים.
השני; הסמכה עבור מפתחי צד לקוח של מג'נטו שהם בעלי הסמכה שמתמקדת בעיקר בשיפור ממשק המשתמש (UI) של מפתחי צד שרת, שמיישמים ומפתחים את המודולים של ליבת המערכת (Magento Front End Developer).
השלישי; הסמכת בונוס שמכילה בדיקות עומק בכל הנוגע למודולים ארגוניים של Magento Enterprise ושל ארכיטקטורת מערכת מג'נטו כולה.
Magento DevBox היא פלטפורמה שמעגנת ומאפשרת התקנה קלה של הגרסה האחרונה והמעודכנת ביותר של מג'נטו, הלוא היא Magento2 CE (מג'נטו 2) או פלטפורמת EE בסביבת פיתוח וירטואלית.
בנוסף, הפלטפורמה מאפשרת למפתחים לקשר את הפרויקט שלהם להתקנה מקומית נוכחית של Magento 2. נכון ליוני 2017, הפלטפורמה עדיין נמצאת בגרסת ביטא (גרסת פיתוח שאינה סופית).
מג'נטו 2 שוחררה לאוויר העולם ב-17 בנובמבר 2015, גרסתה האחרונה נכון להיום היא v2.2.0, וניתן להוריד אותה ממשאבים שונים, מדף משאבים רשמי של מג'נטו או דרך Github.
התממשקות Magento 1 ל-Magento 2 יכולה להיעשות באמצעות כלי העברת הנתונים הרשמי של מג'נטו.
בנוסף, ההתממשקות יכולה להתבצע על ידי מפתחים עם ניסיון נרחב בפלטפורמת מג'נטו 1 ומג'נטו 2 או חברות ייעודיות בעלות הסמכה למג'נטו.
קלאודיה מייגן "מג" אורי היא פרופסור לפיזיקה ואסטרונומיה אמריקאית ומנהלת מרכז ייל לאסטרונומיה ואסטרופיזיקה (YCAA); חוקרת חורים שחורים ובלאזרים.
בנוסף למחקריה, ידועה פרופסור אורי במאמציה להעלאת מודעות ותיקון של אפליה מגדרית במדע.
אורי נולדה ב-1955 בסנט לואיס, מיזורי, ארצות הברית.
בילדותה גדלה בווסט לפאייט, אינדיאנה, ארצות הברית.
אביה היה פרופסור לכימיה באוניברסיטת פרדו ולאחר מכן באוניברסיטת טאפטס.
בגיל 12 עברה לווינצ'סטר, מסצ'וסטס, ארצות הברית.
בראיון שפורסם עבור (TFT), סיפרה אורי כי הייתה תלמידה מצטיינת בבית הספר ואהבה גם מקצועות לא ריאליים.
בקיץ 1976 התמחתה אורי כסטודנטית ב (NRAO).
מרכז מחקר ופיתוח אשר מתכנן, בונה ומפעיל רדיו-טלסקופ עם רגישות גבוהה לשימוש מדענים ברחבי העולם.
המחקר נערך במימון פדרלי של הקרן הלאומית למדע של ארצות הברית.
בשנת 1977 סיימה אורי תואר ראשון בפיזיקה ובמתמטיקה בדרגת ההצטיינות הגבוהה ביותר באוניברסיטת טאפטס בבוסטון, מסצ'וסטס, ארצות הברית.
בשנת 1979 סיימה תואר שני באוניברסיטת ג'ונס הופקינס בבולטימור, מרילנד, ארצות הברית.
את התזה שלה עשתה אורי במרכז טיסות החלל גודרד בגרינבלט, מרילנד, ארצות הברית, שם חקרה באמצעות חזק בלאזרים.
המודל שבנתה עסק בשאלה מדוע הבלאזרים שלא הובנו בעבר נראו כל כך בהירים.
בשנת 1984 סיימה אורי דוקטורט בפיזיקה באוניברסיטת ג'ונס הופקינס.
בשנים 1984–1987 עשתה פוסט-דוקטורט במכון הטכנולוגי של מסצ'וסטס (MIT).
במסגרתו חקרה חור שחור על-מסיבי והתמחתה בגלקסיות אקטיביות.
לאחר מכן בשנים 1996–2001 עשתה אורי פוסט דוקטורט נוסף ושימשה כראש משרד בחירת תוכניות מדע ב (STSc) בולטימור, מרילנד, ארצות הברית.
במסגרת פוסט הדוקטורט השתמשה אורי בטלסקופ החלל האבל של נאס"א, על מנת להראות כי במרכז כל גלקסיה רגילה יש חור שחור.
בשנים 2007–2013 כיהנה אורי כיושבת ראש המחלקה לפיזיקה באוניברסיטת ייל בניו הייבן, קונטיקט, ארצות הברית.
ובשנת 2001 קבלה תואר פרופסור והפכה לאישה הראשונה שקיבלה משרה קבועה בפקולטה לפיזיקה באוניברסיטת ייל.
אורי הקימה ומנהלת עוד היום את מרכז ייל לאסטרונומיה ואסטרופיזיקה.
בראיון שפורסם עבור הצוות למחשבה חופשית סיפרה אורי כי אהבתה הגדולה לפיזיקה החלה לאחר שקיבלה ציון נכשל במבחן סמסטר בשנה הראשונה שלה באוניברסיטה.
תוך כדי לימודים, במטרה להעלות את הציון שלה, היא ראתה את ההגיון והיופי בפיזיקה.
אורי כותבת מאמרים באתר CNN על תגליות מדעיות חדשות, וחברה בגלקסי זו (Galaxy Zoo), אתר אינטרנט המשתף את הגולשים במחקר גלקסיות.
עבודת הדוקטורט של אורי עסקה בהתנהגות גרעין גלקטי פעיל של גלקסיות אקטיביות מסוג רדיו-לאוד (Radio-loud AGN).
אורי פיתחה הסבר כיצד משפיעה קרינה יחסותית של על ההתפלגות הנמדדת של כוח הסילון.
אורי פרסמה למעלה מ-270 מאמרי מחקר בנושא חורים שחורים וגלקסיות.
עבודתה להעלאת מודעות ותיקון של אפליה מגדרית במדע
פרופסור אורי הייתה אחת מהתלמידות היחידות בשיעורי הפיזיקה בם נכחה.
אולם רק במהלך פוסט הדוקטורט באוניברסיטת MIT גברה המודעות שלה לאפליה מגדרית בתחום, כאשר הייתה האישה היחידה שהתמקדה במדעי החלל, מבין עשרות חוקרים.
בראיון לגלקסי זו (Galaxy Zoo) סיפרה שנחשפה להעדפה מתקנת שבאה לידי ביטוי בהקלות בקבלה לאוניברסיטאות, קבלה לפוסט דוקטורט ולמשרה בסגל הלימודי.
אולם למרות להעדפה המתקנת באקדמיה, ראתה אורי פרופסורים רבים שמתעלמים ומבזים סטודנטיות עד שהן פורשות.
באותו ראיון עבור גלקסי זו אומרת אורי כי גם גברים עוזבים את המקצוע אך במספרים קטנים יחסית לכמות הנשים שעוזבות את המקצוע.
פרופסור אורי עמדה בראש הוועדה למעמד האישה באסטרונומיה של האגודה האמריקאית לאסטרונומיה (AAS).
בשנת 1992, ארגנה את הכנס הראשון בנושא נשים באסטרונומיה ובשנה שלאחר מכן, ארגנה כנס במכון הטכנולוגי של קליפורניה (Caltech).
בשנת 2005 הופיעה ב"יום שישי למדע" (Science Friday) של הרדיו הציבורי של ארצות הברית (NPR).
בשנת 2006 נבחרה פרופסור אורי להיות לעמית (AWIS) על פועלה למען הנשים במדע.
אורי נשואה לד"ר אנדרו שימקוביאק, דוקטור לאסטרופיזיקה בייל.
מג האריס היא שחיינית אוסטרלית, סגנית אלופה אולימפית (פריז 2024) ואלופת עולם (סינגפור 2025) במשחה ל-50 מטר חופשי.
פעמיים ברציפות אלופה אולימפית (טוקיו 2020 ופריז 2024), 3 פעמים אלופת עולם (בודפשט 2022, פוקואוקה 2023 וסינגפור 2025) ושיאנית עולם במשחה שליחות 4x100 מטר חופשי.
באולימפיאדת טוקיו זכתה האריס במדליית זהב במשחה שליחות 4x100 מטר חופשי ביחד עם ברונטה קמפבל, אמה מקיאן וקייט קמפבל בשיא עולם חדש של 3:29.69 דקות, לפני קנדה (3:32.78 דקות) וארצות הברית (3:32.81 דקות).
שיפור לשיא העולם בן 3 השנים של אוסטרליה (3:30.05 דקות).
כשחיינית שנייה היא קבעה ב"זינוק שליחות" תוצאה של 53.09 שניות.
בשלב המוקדמות היא קבעה ב"זינוק שליחות" תוצאה של 52.73 שניות.
באליפות העולם שנערכה בבודפשט, הונגריה ביוני 2022 זכתה ב-4 מדליות, 2 זהב, 1 כסף ו-1 ארד אישית.
מדליית זהב, במשחה שליחות 4x100 מטר חופשי ביחד עם מולי אוקלהן, מדיסון וילסון ושיינה ג'ק בתוצאה של 3:30.95 דקות, לפני קנדה (3:32.15 דקות) וארצות הברית (3:32.58 דקות), כשחיינית שלישית היא שחתה ב"זינוק שליחות" תוצאה של 53.00 שניות.
מדליית ארד במשחה ל-50 מטר חופשי ביחד עם אריקה בראון מארצות הברית בתוצאה של 24.38 שניות, אחרי שרה שסטרם משוודיה (23.98 שניות) וקטרזינה וואסיק מפולין (24.18 שניות).
מדליות זהב וכסף לאחר ששחתה בשלב המוקדמות, במשחה שליחים משולב 4x100 מטר חופשי ובמשחה שליחים משולב 4x100 מטר מעורב.
באליפות העולם בבריכת 25 מטר שנערכה במלבורן, אוסטרליה בדצמבר אותה שנה היא זכתה ב-5 מדליות, 2 זהב ו-3 כסף, כולם במשחי שליחים.
מדליות זהב במשחה שליחות 4x100 מטר חופשי ביחד עם מולי אוקלהן, מדיסון וילסון ואמה מקיאן בשיא עולם חדש של 3:25.43 דקות, לפני ארצות הברית (3:26.29 דקות) וקנדה (3:28.06 דקות), כשחיינית שלישית היא קבעה ב"זינוק שליחות" תוצאה של 52.00 שניות ובמשחה שליחות 4x200 מטר חופשי לאחר ששחתה בשלב המוקדמות.
נוסף לכך, היא סיימה במקום שישי במשחה ל-50 מטר חופשי בשיא אישי חדש של 23.73 שניות.
באליפות העולם שנערכה בפוקואוקה, יפן ביולי 2023 היא זכתה ב-3 מדליות, 2 זהב ו-1 כסף.
באולימפיאדת פריז שנערכה בסוף יולי תחילת אוגוסט היא זכתה ב-3 מדליות, 1 זהב ו-2 כסף.
מדליית זהב במשחה שליחות 4x100 מטר חופשי ביחד עם מולי אוקלהן, שיינה ג'ק ואמה מקיאן בשיא אולימפי חדש של 3:28.92 דקות, לפני ארצות הברית (3:30.20 דקות) והרפובליקה העממית של סין (3:30.30 דקות), כשחיינית רביעית היא קבעה ב"זינוק שליחות" תוצאה של 51.94 שניות, המהירה במשחה.
מדליות כסף במשחה ל-50 מטר חופשי בשיא אישי חדש של 23.97 שניות, אחרי שרה שסטרם (23.71 שניות) ולפני ג'אנג יופיי מהרפובליקה העממית של סין (24.20 שניות) ובמשחה שליחות 4x100 מטר מעורב לאחר ששחתה בשלב המוקדמות.
מג'יק קאס הוא פארק שעשועים הנמצא באזור התעשייה מישור אדומים, ליד מעלה אדומים, והוא פארק השעשועים המקורה הגדול בישראל.
מג'יק קס נמצא בבעלותו של איש העסקים החרדי חנוך קס, העומד בראש חברת קס גרופ (Kass Group).
הפארק משתרע על שטח של 13 דונם ועוצב בתכנונו של האדריכל אנריקו סגרה, שעיצב אותו בהשראת חללית עם כיפת זכוכית בקוטר של 70 מטר ומשקיף על נוף ים המלח.
הפארק כולל 30 מתקני שעשועים ואטרקציות, בהם 16 מתקני אקסטרים ובהם בין היתר מתקן דמוי רכבת הרים של 360 מעלות.
נוסף על כך ישנם בפארק המקורה חדרי בריחה ומשחקי וידאו, משחקי מציאות מדומה, חדרי קריוקי וג'ימבורי, קירות טיפוס, מתקני אקסטרים ומתחמי משחקי ארקייד.
בנוסף, הפארק כולל לצד האטרקציות, מסחר וחנויות, בהם מתחם מזון, מספרות ומכון קוסמטי.
בין האטרקציות והמתקנים בפארק נמנים:
לופר – מתקן חשמלי דמוי רכבת הרים אשר מורכב מקרונות המקיפים לולאה בגובה 23 מטר ובמהירות 64 קמ"ש.
נפוץ בפארקים של רשת סיקס פלאגס בארצות הברית תחת השם Fire Ball.
בראשית - קרוסלה מסתובבת ונוסעת על מסילה.
המתקן נמצא על גג המבנה, בגובה של למעלה מ-20 מטרים ומשקיף אל ים המלח.
מהווה את האטרקציה המרכזית בפארק.
מיוצר על ידי חברת Zamperla האיטלקית תחת השם "Disco", נפוץ בהרבה פארקים פופולרים בעולם.
סקיי טאוור – מתקן מסוג "מגדל נפילה חופשית", בדומה למתקן ה"בלאק ממבה" שבלונה פארק תל אביב ומתקן הסקיי פול סופרלנד
דיסקוברי 360 – מתקן דמוי זרוע שמסתובב בצורות שונות.
סטורם – רכבת הרים משפחתית בעלת הנעה עצמאית (powered coaster) של חברת Zamperla.
נבולאז – מתקן המסתובב בצורות שונות ויוצר אשליה שהנוסע עומד להתנגש בקירות של הפארק.
כדורי הסמבה – קרוסלת כדורים פורחים.
פליפר – קרוסלה בעיצוב מטוסים המסתובבת ומתהפכת 360 מעלות באותו הזמן.
מתקן זה מסוג Air Race של חברת Zamperla.
מיוזיק אקספרס – קרוסלה שמסתובבת קדימה ואחורה.
בנוסף, בתוך הפארק יש אולם הופעות מקורה אשר בתוכו יש הופעות שונות שמתקיימות 3 פעמים ביום, וכוללות קרקס, קסמים, להטוטים והצגות.
בעת רכישת כרטיס כניסה לפארק ניתן לבחור האם לכלול במחיר גם הופעה או לרכוש כרטיס למתקנים בלבד.
הפארק נתן חסות לתוכנית הריאלטי "כוכב המג'יק קאס" של כיכר השבת.
שלב חצי-הגמר והגמר צולמו באולם.
סייד מג'יד חוסייני (בפרסית: سید مجید حسینی; נולד ב-20 ביוני 1986) הוא כדורגלן איראני המשחק בעמדת הבלם בקייסריספור ובנבחרת איראן.
חוסייני התחיל את הקריירה שלו באסתקלאל טהראן.
ב-8 בפברואר 2015 ערך את הופעת הבכורה שלו בקבוצה הבוגרת בניצחון 0–1 נגד פיכאן.
במהלך עונת הושאל לראה-אהן עד לסיום העונה.
ב-8 באפריל 2016 הבקיע את שער הבכורה שלו בקריירה בהפסד 2–3 נגד מאשין סאזי.
ב-30 ביולי 2018 חוסייני חתם בטרבזונספור מליגת העל הטורקית.
ב-17 באוגוסט ערך את הופעת הבכורה שלו בקבוצה בניצחון 1–3 נגד סיוואספור.
ב-27 ביולי 2021 חתם בקייסריספור.
ב-1 בדצמבר 2021 הבקיע צמד בניצחון 0–4 נגד איידיר במסגרת הגביע.
ב-19 במאי 2018 חוסייני ערך את הופעת הבכורה שלו בנבחרת איראן.
חוסייני זומן לסגל הנבחרת לקראת מונדיאל 2018 ושיחק בכל משחקי הנבחרת בשלב הבתים.
נבחרת העונה בליגת העל האיראנית:
דונלי נולדה בניו יורק וגדלה בפיפק-גלדסטון, ניו ג'רזי.
היא החלה ללמוד פיתוח קול, ריקוד ומשחק בבית הספר לאמנויות הבמה בפאר הילס, ניו ג'רזי בגיל שש.
היא הופיעה כזמרת במספר הפקות תיאטרון בניו יורק.
בשנת 2013 החלה לככב דונלי בתפקיד אש בסדרה של נטפליקס, "Team Toon".
דונלי הופיעה גם בסרט העלילתי "The Broken Ones".
משנת 2016 עד שנת 2021 דונלי גילמה את התפקיד הראשי של טיילור אוטו בסיטקום "אמא אמריקאית" של ABC.
דונלי השתתפה בתפקיד אורח בעונה השלישית של "היי סקול מיוזיקל: המחזמר: הסדרה" שעלתה בבכורה ב־27 ביולי 2022. במרץ 2022 לוהקה דונלי, לצד דרייק רוג'ר, לתפקיד הראשי של מרי קמפבל בסדרה "הווינצ'סטרים", סדרת ספין-אוף לסדרה "על טבעי", אשר עלתה לשידור ב-11 באוקטובר 2022 ברשת The CW.
ב-5 באוגוסט 2018, הוציאה דונלי את הסינגל הראשון שלה, "Smile".
ב-14 בדצמבר 2018 הוציאה דונלי את הסינגל השני שלה "Bust a Left".
ב-1 במרץ 2019, הוציאה דונלי את הסינגל הבא שלה, "Digital Love".
ב-24 במאי 2019 שחררה את הסינגל "With U" בו אירחה את הראפר פטי ואפ.
ב-14 בנובמבר 2019 הוציאה את הסינגל "Predictable" מתוך אלבום הבכורה שלה "Trust" אשר שוחרר ב-5 בדצמבר 2019, ממנו שוחררו שיר הנושא "Trust", "Balls In Your Court" לצד הראפר טי ג'יי פורטר, "We Work", "Losing My Mind" והאחרון "I'm Back" בשיתוף עם הראפר 2 Milly.
ב-11 בפברואר 2020 הוציאה את הסינגל "Just Like You" לצד הראפר קוטה דה פרינד (אנ'), ולאחר שבועיים ב-25 בפברואר 2020 הוציאה את הסינגל "Impress".
מג'יד מג'ידי (בפרסית: مجید مجیدی; נולד ב-17 באפריל 1959) הוא במאי, יוצר ומפיק איראני.
מג'ידי נולד למשפחה פרסית ממעמד הביניים; גדל בטהרן, וכבר בגיל 14 החל לשחק בלהקות תיאטרון חובבים.
לאחר מכן, למד במכון לאמנויות דרמטיות בטהרן.
לאחר המהפכה האיראנית ב-1979, עניינו בקולנוע הביא אותו לשחק בסרטים שונים, ובראשם "החרם" של מוחסן מחמלבאף ב-1985.
בשנת 1997, ביים מג'ידי את הסרט "ילדי גן עדן", שהיה מועמד לקבל את פרס האוסקר לסרט הבין-לאומי הטוב ביותר, ובכך היה הסרט האיראני הראשון שהיה מועמד על ידי האקדמיה, אף על פי שהוא הפסיד לסרט האיטלקי "חיים יפים" מאת רוברטו בניגני.
מג'ידי ביים עוד כמה סרטים עלילתיים מאז "ילדי גן עדן", כגון "צבע גן העדן" ב-2000, "ברן" ב-2001, ו"עץ הערבה" ב-2005. הוא גם ביים את סרט תיעודי ארוך בשם "יחפה להראט", המתאר את החיים במחנות הפליטים ובעיר הראט במהלך ואחרי המתקפה נגד הטליבאן ב-2001.
בשנת 2008, סרטו עטור השבחים של מג'ידי, "שיר הדרורים", היה סרט הפתיחה של פסטיבל הסרטים הבינלאומי של ויסקהפטנם בהודו.
מג'ידי היה אחד מחמישה במאי קולנוע בין-לאומיים שהוזמנו על ידי ממשלת בייג'ינג ליצור סרט תיעודי קצר כדי להציג את העיר בייג'ינג, כהכנה למשחקים האולימפיים ב-2008 שנערכו בבירת סין; הפרויקט קיבל את הכותרת "חזון בייג'ינג".
מג'יד ח'אדמי (בפרסית: مجید خادمی) הוא קצין איראני בדרגת בריגדיר גנרל המכהן כמפקד ארגון המודיעין של משמרות המהפכה האסלאמית החל מ-19 ביוני 2025. לפני כן כיהן כמפקד ארגון הגנת המודיעין של משמרות המהפכה האסלאמית .
לח'אדמי תוארי דוקטור בביטחון לאומי ובמדעי ההגנה האסטרטגית.
בין השנים 2018–2022 שימש כראש ארגון הגנת המודיעין של משרד ההגנה של איראן.
בחודש יוני 2022 דווח על מינויו למפקד ארגון הגנת המודיעין של משמרות המהפכה האסלאמית.
ב-19 ביוני 2025 מונה למפקד ארגון המודיעין של משמרות המהפכה האסלאמית, כמחליפו של מוחמד כאזמי אשר חוסל במהלך מבצע עם כלביא.
מגאדת' היא להקת הבי מטאל ות'ראש מטאל אמריקאית, הנחשבת לאחת מלהקות המטאל המצליחות והמשפיעות ביותר, ולאחת מ"ארבע גדולות הת'ראש" יחד עם מטאליקה, סלייר ואנתרקס, ולשנייה בגודלה במכירותיה רק למטאליקה.
הלהקה הוקמה בשנת 1983 על ידי הגיטריסט והסולן דייב מאסטיין, אשר פירק אותה בשנת 2002 ואיחד אותה מחדש בשנת 2004.
מגאדת' החלה כלהקת ת'ראש מטאל, ועד וכולל האלבום Rust in Peace מ-1990 היא ניגנה ודבקה בסגנון זה.
האלבומים Countdown to Extinction מ-1992 ו-Youthanasia מ-1994 שמרו על מספר אלמנטים של ת'ראש, אך היו יותר בסגנון של הבי מטאל מסורתי.
שני האלבומים הבאים של מגאדת', Cryptic Writings מ-1997 ו-Risk מ-1999, התרחקו מסגנון הת'ראש, ועל פי רוב מתוארים כהבי מטאל ו/או הארד רוק.
בהמשך הלהקה חזרה לשורשי הת'ראש שלה, כאשר כל האלבומים המאוחרים יותר תוארו כסגנון שבין ת'ראש מטאל לבין הבי מטאל מסורתי.
הלהקה מכרה למעלה מ-50 מיליון עותקים מאלבומיה, כאשר תשעה מתוכם הגיעו לרשימת 40 האלבומים הטובים ביותר של הז'אנר ו-18 מסינגלים שהוציאה הגיעו לרשימת 40 השירים הגדולים ביותר של הז'אנר.
בשנת 2016 זכתה מגאדת' בפרס גראמי כאשר הייתה מועמדת לגראמי 12 פעמים בסך הכל.
מגאדת' הייתה חלוצית בתחומה, וסללה את הדרך ללהקות מטאל מצליחות רבות כדוגמת פנטרה, ארץ' אנמי ואין פליימס.
זמן קצר לאחר שהגיטריסט הראשי של להקת מטאליקה, דייב מאסטיין, פוטר עקב סכסוכים אישיים בשל מה שתואר בזמנו כהתנהגות בעייתית, ושימוש מוגבר למדי בסמים, הוא הקים את מגאדת' יחד עם שכנו, הבסיסט דייוויד אלפסון.
מאסטיין הפך למחבר המילים, המלחין הראשי בלהקה, הגיטריסט המוביל, ולאחר שלא מצא סולן שהתאים לדרישותיו, גם לסולן הלהקה.
תוך זמן קצר, הלהקה הוסיפה את המתופף לי ראוש (שהוחלף בגאר סמואלסון) והגיטריסט קארי קינג (מלהקת סלייר), שהוחלף בכריס פולאנד.
דייב מאסטיין (ימין) ודייוויד אלפסון (שמאל), ממקימי הלהקה.
בסוף 1984, מגאדת' הייתה חתומה בחברת ההקלטות קומבט רקורדס, ובמאי 1985 הוציאה את אלבומה הראשון, Killing Is My Business...
ללהקה הוקצב סכום של 8,000 דולר להקלטת ולהפקת האלבום, אך חברי הלהקה בזבזו יותר ממחצית הסכום על סמים, מה שבא לידי ביטוי באיכות הסאונד הנמוכה של האלבום.
אך למרות הפקה גרועה יחסית ותמונת עטיפה עלובה (לדבריו של מאסטיין, ברגע שראה את התמונה הוא חשב "רימו אותנו!"), האלבום היה מוצלח ביותר ושילב אלמנטים של ת'ראש מטאל, פאנק וג'אז.
"Killing is My Business" זהו אלבום טכני מאוד, עם דגש חזק על גיטרה בס, הכולל סולואים ארוכים ומהירים מאוד של גיטרה חשמלית, ואף מזכיר את Kill 'Em All של מטאליקה (אשר מאסטיין השתתף בכתיבת רובו).
את השיר כתב מאסטיין לפני שהצטרף למטאליקה, מטאליקה הופיעו איתו, ולאחר שמאסטיין פוטר מהלהקה, מטאליקה שינו את המילים, והוסיפו גשר מלודי.
בגרסה של מגאדת, הגביר מאסטיין את קצב השיר.
בנובמבר 1986 מגאדת' הוציאו את אלבומם השני, Peace Sells...
But Who's Buying?, שהביקורות היללו כאלבום ת'ראש מטאל מעולה, המאופיין בהפקה משופרת וכתיבה מתוחכמת.
מאוחר יותר באותה שנה, מגאדת' הוחתמו בחברת קפיטול רקורדס, שגם רכשו את הזכויות לאלבום "Peace Sells" מחברת קומבט רקורדס.
גאר סמואלסון וכריס פולנד פוטרו מהלהקה לאחר סיבוב הופעות בהוואי, והיו שמועות בדבר שימוש בסמים על ידי כל חברי הלהקה.
המחליפים היו צ'אק בהלר על התופים וג'ף יאנג על הגיטרה.
במרץ 1988 ההרכב החדש הוציא את האלבום השלישי של הלהקה, So Far, So Good...
So What!, שקיבל ביקורות שליליות ונכשל בשחזור ההצלחה של קודמו, "Peace Sells".
החידוש של שירם של הסקס פיסטולז, "Anarchy In The UK" שנכלל באלבום זכה לביקורות מלגלגות במיוחד וראו בו סימן לכישלונו של האלבום כולו.
חייו של ההרכב שהקליט את "So Far, So Good...
So What" היו קצרים, היות שיאנג ובהלר פוטרו ב-1989, והוחלפו בהתאמה על ידי ניק מנזה ומרטי פרידמן.
הרכב זה (מאסטיין, אלפסון, מנזה ופרידמן) היה היציב ביותר בקריירה של הלהקה, הקליט ארבעה אלבומים מוצלחים, ויצר למגאדת' תדמית של להקה שביכולתה לנגן לא רק מטאל איכותי, אלא גם ליצור יצירות קבילות יותר מבחינה מסחרית.
כיוון הלהקה כולה השתנה בתכיפות רבה לאורך העשור, היות שמגאדת' עשתה מאמצים להביס את מטאליקה, יריבתה, על ידי "ריכוך" למען רכישת שם מרכזי של להקת מטאל מלודית, דבר שהביא לתלונות מצד המעריצים שעמדו לצדה לאורך השנים וראו בה כאחת הלהקות המובילות בת'ראש מטאל.
למרות זאת, ב-1990, מגאדת' לא הראתה סימני חולשה.
אלבומה הרביעי של הלהקה, Rust in Peace, עדיין נחשב בעיני רבים כאחד מאלבומי הת'ראש מטאל המלהיבים והמתוחכמים ביותר מבחינה טכנית.
הליריקה הקליטה והעוקצנית האופיינית למאסטיין, והריפים המחוספסים והמהירים הונצחו בהפקה ברורה ודייקנית, דבר שאפשר לשמוע את כל הניואנסים של לחני הגיטרה של מאסטיין.
האלבום כולל את השיר "Holy Wars" ("מלחמות קדושות") - שיר ת'ראש טכני וכבד, העוסק במלחמות הדת במזרח התיכון, ואף כולל סולו קצרצר של גיטרה חשמלית בסגנון מוזיקה ים תיכונית.
בדומה ל-...And Justice for All של מטאליקה שנתיים קודם, Rust In Peace המחיש היטב רמה של מורכבות טכנית, שהזכיר מטאל פרוגרסיבי.
ביולי 1992, מגאדת' הוציאו את האלבום Countdown to Extinction, שהפך להצלחה מיידית, הגיע למקום השני במצעד הבילבורד והיה למולטי-פלטינום: מאסטיין עצמו אמר, שהצלחותיה הבאות של מגאדת' ימדדו בהשוואה להצלחה של Countdown To Extinction.